smcproject/ml-wiki-sentences huggingface dataset:
മേൽപ്പറഞ്ഞ ഐതിഹ്യം വച്ച് ഏകദേശം അഞ്ഞൂറുവർഷത്തെ പഴക്കമുണ്ടെങ്കിലും നിലവിൽ കിട്ടുന്ന രേഖകളനുസരിച്ച് തിരുവുംപ്ലാവിൽ ക്ഷേത്രം ആദ്യമായി പുതുക്കിപ്പണിതത് കൊല്ലവർഷം 1119-ലാണ് (1943-44 കാലം).
ക്ഷേത്രം കാര്യദർശിയായിരുന്ന ആനിക്കാട്ടില്ലത്ത് വാസുദേവൻ ഇളയതിന്റെ നേതൃത്വത്തിലാണ് ക്ഷേത്രം പണിയുന്നത്.
ഇതനുസരിച്ച് ശ്രീകോവിൽ, തിടപ്പള്ളി, വലിയമ്പലം, ബലിക്കൽപ്പുര തുടങ്ങിയ സൗകര്യങ്ങൾ നിർമ്മിയ്ക്കുകയും കൊല്ലവർഷം 1121 മേടം 21-ന് (1946 മേയ് 5) ദ്രവ്യകലശം നടക്കുകയും ചെയ്തു.
പിന്നീട് 1130-ൽ (1954-55 കാലം) കിഴക്കേ നടയിൽ ഗോപുരവും ക്ഷേത്രം കാര്യാലയവും പണികഴിപ്പിയ്ക്കപ്പെടുകയും തീർത്ഥക്കുളം നവീകരിയ്ക്കുകയും ചെയ്തു.
40 വർഷങ്ങൾക്കുശേഷം 1994-ൽ തെക്കേ നടയിൽ ഒരു ഗോപുരം പണിതു.
തൊട്ടടുത്ത വർഷം (1995) ക്ഷേത്രം തന്ത്രിയായിരുന്ന മനയത്താറ്റ് വാസുദേവൻ നമ്പൂതിരിയും ഭാഗവതഹംസം മള്ളിയൂർ ശങ്കരൻ നമ്പൂതിരിയും ചേർന്ന് ക്ഷേത്രത്തിൽ ധാരാളം ദേവപ്രശ്ന പരിഹാരക്രിയകൾ നടത്തുകയുണ്ടായി.
അവയുടെ അനുബന്ധമായി 1996 മുതൽ 2001 വരെയുള്ള കാലഘട്ടത്തിൽ ശ്രീകോവിൽ, ചുറ്റമ്പലം തുടങ്ങിയവയുടെ പുനർനിർമ്മാണവും ഉപദേവതകളുടെ പുനഃപ്രതിഷ്ഠയും ബലിക്കല്ല് പ്രതിഷ്ഠയും ദ്രവ്യകലശവും അടക്കമുള്ള നിരവധി ക്രിയകൾ നടന്നു.
2001-ൽ തീർത്ഥക്കുളത്തിന് സമീപം കൂടുതൽ സൗകര്യങ്ങൾ ഏർപ്പെടുത്തുകയുണ്ടായി.
2007 ഒക്ടോബർ 21-ന് ( വിജയദശമി ദിവസം) ക്ഷേത്രത്തിന് സമീപം ഒരു ഗ്രന്ഥശാലയും സനാതനധർമ്മ പാഠശാലയും നിലവിൽ വന്നു.
പ്രശസ്ത സംസ്കൃതപണ്ഡിതനായിരുന്ന ഡി. ശ്രീമാൻ നമ്പൂതിരിയാണ് ഇവ ഉദ്ഘാടനം ചെയ്തത്.
2012 മേയ് മാസത്തിൽ ഇത് കൂടുതൽ സൗകര്യങ്ങളോടെ ഉയർത്തുകയുണ്ടായി.
വേദങ്ങൾ , പുരാണങ്ങൾ , ഉപനിഷത്തുകൾ തുടങ്ങി ഹിന്ദുമതവുമായി ബന്ധപ്പെട്ട എല്ലാ കാര്യങ്ങളെക്കുറിച്ചും ഇവിടെ ക്ലാസുകളുണ്ട്.
2015-ൽ നടന്ന നവീകരണത്തിനുശേഷം ക്ഷേത്രപരിസരത്ത് ഒരു നക്ഷത്രവനവും നിലവിൽ വന്നിട്ടുണ്ട്.
അശ്വതി മുതൽ രേവതി വരെയുള്ള 27 നക്ഷത്രങ്ങളുടെയും വൃക്ഷങ്ങൾ ഇവിടെ കാണാം.
ഭക്തർക്ക് അവരവരുടെ നക്ഷത്രങ്ങൾ അനുസരിച്ച് ഇവിടെ പൂജകൾ നടത്താവുന്നതാണ്.
ആനി സള്ളിവൻ ഇംഗ്ലീഷ് വിലാസം https://ml.wikipedia.org/wiki/Anne_Sullivan
ലോക പ്രശസ്തയായ ഒരു അമേരിക്കൻ അധ്യാപികയായിരുന്നു ആനി സള്ളിവൻ .
മുഴുവൻ പേര് ജോയന്ന ആനി മൻസ്ഫീൽഡ് സള്ളീവൻ മേസി .
(ഏപ്രിൽ 14, 1866 – ഒക്ടോബർ  20, 1936).
കഠിനാധ്വാനവും ആത്മവിശ്വാസവും കൊണ്ട്‌ സ്വന്തം വൈകല്യങ്ങളെ തോൽപിച്ച ഇംഗ്ലീഷ്‌ വനിതയായിരുന്ന ഹെലൻ കെല്ലറെ വിജ്ഞാനത്തിൻറെ ലോകത്തിലേക്ക് കൈപ്പിടിച്ചുയർത്തിയ അധ്യാപിക എന്ന നിലയിൽ ഏറെ പ്രശസ്തി നേടി.
അക്ഷരാഭ്യാസമില്ലാത്തവരായിരുന്നു മാതാപിതാക്കൾ.
ദാരിദ്ര്യം നിറഞ്ഞതായിരുന്നു കുട്ടിക്കാലം.
ഒടുവിൽ Great Potato ക്ഷാമകാലത്ത് രക്ഷിതാക്കൾ അയർലണ്ടലെ ലിംറിക്കിൽ നിന്നും 1860 ൽ അമേരിക്കയിലേക്ക് കുടിയേറി.
എട്ടു വയസ്സായപ്പോൾ കണ്ണിൽ ബാക്ടീരിയ പരത്തിയ ട്രക്കോമ എന്ന രോഗവും അവളെ തേടിയെത്തി.
ഒടുവിൽ അന്ധയാകുന്ന ഘട്ടത്തിലേക്ക് വരെ അത് എത്തിച്ചു.
അതെ വർഷത്തിൽ അവളുടെ മാതാവും മരണപ്പെട്ടു.
ദാരിദ്യം മൂലം അവരെ പോറ്റാൻ കഴിയില്ലെന്ന് മനസ്സിലാക്കിയ പിതാവ് അവളെയും ഇളയ സഹോദരനായ ജിമ്മി എന്ന് വിളിക്കുന്ന ജെയിംസിനെയും രണ്ടു വർഷത്തിന് ശേഷം ഉപേക്ഷിച്ചു.
മഞ്ഞപ്പിത്തം ബാധിച്ച് ജിമ്മിയും അധികം വൈകാതെ മരണമടഞ്ഞു.
അവലംബം ↑ Marzell, Terry Lee.
Chalkboard Champions.
Tucson, AZ: Wheatmark.
ആനി ലാർസൻ ഇംഗ്ലീഷ് വിലാസം https://ml.wikipedia.org/wiki/Annie_Larsen
ഒന്നാം ലോകമഹായുദ്ധകാലത്ത് " " ഹിന്ദു ജർമ്മൻ ഗൂഢാലോചന " എന്ന് വിളിക്കപ്പെടുന്ന ആയുധ കൈമാറ്റത്തിൽ ഏർപ്പെട്ടിരുന്ന ത്രീ-മാസ്റ്റെഡ് പായ്‌ക്കപ്പൽ ആയിരുന്നു ആനി ലാർസൻ .
ആനി ലാഴ്സൻ 1881-ൽ ഹാൾ ബ്രദേഴ്സ് നിർമ്മിച്ചു.
സാൻ ഫ്രാൻസിസ്കോയിലെ ജെയിംസ് ടഫ്റ്റ്സിന്റെയും പിന്നീട് ഓൾസൺ ആന്റ് മഹോനിയുടേയും ഉടമസ്ഥതയിൽ ആയിരുന്ന ഈ പായ്‌ക്കപ്പൽ 1915-ൽ ഒരു ബ്രോക്കർ കൂലിക്കെടുത്തിരുന്നു.
1915 ജൂൺ 25-ന് ഗ്രെയ്സ് ഹാർബറിൽ യു.എസ്. കസ്റ്റംസ് ഉദ്യോഗസ്ഥർ പിടികൂടിയപ്പോൾ കപ്പലിനെക്കുറിച്ചുള്ള അന്വേഷണമാരംഭിച്ചു.
ഈ കപ്പൽ ന്യൂട്രൽറ്റി ആക്ട് ലംഘിച്ച് വലിയ അളവിലുള്ള ചെറിയ ആയുധങ്ങളും സ്ഫോടക വസ്തുക്കളും വഹിച്ചിരുന്നു.
മെക്സിക്കോയുടെ തീരത്ത് ആണ് എസ്.എസ് മാവേരിക് ആയുധങ്ങൾ കൈമാറാൻ ഉദ്ദേശിച്ചിരുന്നത്.
സ്വാതന്ത്ര്യലബ്ധിയ്ക്കുമുമ്പുള്ള ഗദ്ദർ പാർട്ടിയുടെ ഇന്ത്യൻ സ്വാതന്ത്ര്യ സമരങ്ങളിൽ ആനി ലാർസന്റെ ബന്ധം പ്രധാനമായിരുന്നു.
വിചാരണയുടെ മുഖ്യ ചാർജുകളിലൊന്നായ ഇത് അമേരിക്കൻ നിയമ ചരിത്രത്തിലെ ഏറ്റവും വലിയതും ചെലവേറിയതുമായിരുന്നു.
1918-ൽ ആനി ലാർസൻ മാൽഡൺ ദ്വീപിന്റെ തീരത്ത് കുടുങ്ങി.
ഇതും കാണുക Boka Star Chong Chon Gang MV Francop Victoria Affair അവലംബം U.S. Customs at Grays Harbor seizes the schooner Annie Larsen loaded with arms and ammunition on June 29, 1915 , Historylink.org കൂടുതൽ വായനയ്ക്ക് Includes a detailed account of the Annie Larsen affair by participant J.B. Starr-Hunt
ആനി ലൂയിസ് മക്‌ലോറോയ് ഇംഗ്ലീഷ് വിലാസം https://ml.wikipedia.org/wiki/Louise_McIlroy
പ്രസവചികിത്സയിലും ഗൈനക്കോളജിയിലും വൈദഗ്ദ്ധ്യം നേടിയ ഐറിഷ് വംശജനായ ഒരു വിശിഷ്ടവും ആദരണീയനുമായ ബ്രിട്ടീഷ് വൈദ്യനായിരുന്നു ലൂയിസ് മക്‌ലോയ് എന്നറിയപ്പെടുന്ന ഡാം ആനി ലൂയിസ് മക്‌ലോറോയ് ഡിബിഇ എഫ്‌ആർസിഒജി (11 നവംബർ 1874 - 8 ഫെബ്രുവരി 1968).
ഡോക്‌ടർ ഓഫ് മെഡിസിൻ (എംഡി) ബിരുദം നേടുകയും ഗ്ലാസ്‌ഗോ സർവകലാശാലയിൽ ഗവേഷണ വിദ്യാർത്ഥിയായി രജിസ്റ്റർ ചെയ്യുകയും ചെയ്ത ആദ്യ വനിതയായിരുന്നു അവർ.
യുണൈറ്റഡ് കിംഗ്ഡത്തിലെ ആദ്യത്തെ വനിതാ മെഡിക്കൽ പ്രൊഫസർ കൂടിയായിരുന്നു അവർ.
1874 നവംബർ 11-ന് ആൻട്രിം കൗണ്ടിയിലെ (ഇന്നത്തെ നോർത്തേൺ അയർലൻഡ്) ലാവിൻ ഹൗസിലാണ് മക്‌ലോയ് ജനിച്ചത്.
അവരുടെ പിതാവ് ജെയിംസ് ബാലികാസിൽ ജനറൽ പ്രാക്ടീഷണറായിരുന്നു.
1894-ൽ അവർ മെഡിസിൻ പഠനത്തിനായി ഗ്ലാസ്‌ഗോ സർവകലാശാലയിൽ മെട്രിക്കുലേറ്റ് ചെയ്യുകയും 1898-ൽ MB ChB കരസ്ഥമാക്കുകയും ചെയ്തു.
1900-ൽ അവർക്ക് അഭിനന്ദനങ്ങളോടെ MD ലഭിച്ചു.
പഠനകാലത്ത് മെഡിസിൻ, പാത്തോളജി എന്നിവയിൽ ക്ലാസ് സമ്മാനങ്ങൾ നേടിയിട്ടുണ്ട്.
രണ്ടാം ലോകമഹായുദ്ധത്തിനുശേഷം അവർ തന്റെ വിരമിക്കലിലേക്ക് മടങ്ങി.
തന്റെ സഹോദരി ഡോ. ജാനി മക്‌ലോയ്‌ക്കൊപ്പം സ്കോട്ട്‌ലൻഡിലെ അയർഷയറിലെ ടേൺബെറിയിൽ താമസിക്കാൻ ലണ്ടൻ വിട്ടു.
അവർ 1968 ഫെബ്രുവരി 8-ന് 93-ആം വയസ്സിൽ ഗ്ലാസ്‌ഗോ ഹോസ്പിറ്റലിൽ വച്ച് മരിച്ചു.
അവർ ഒരിക്കലും വിവാഹം കഴിച്ചിട്ടില്ല.
അവലംബം Sources The Lancet , Vol.
1 (1968), p. 429.
British Medical Journal , Vol.
1 (1968), p. 451.
External links Louise McIlroy എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ആനി ഷാജി കൈലാസ് ഇംഗ്ലീഷ് വിലാസം https://ml.wikipedia.org/wiki/Annie_Shaji_Kailas
മലയാളത്തിലെ ഒരു പ്രമുഖ ചലച്ചിത്രനടിയായിരുന്നു ആനി എന്ന ചിത്ര ഷാജി കൈലാസ് .
ഏകദേശം മൂന്നു വർഷത്തിനുള്ളിൽ പതിനാറോളം ചലച്ചിത്രങ്ങളിലഭിനയിച്ച ആനി, 1993 ൽ ബാലചന്ദ്ര മേനോൻ സംവിധാനം ചെയ്ത ' അമ്മയാണെ സത്യം ' എന്ന സിനിമയിലൂടെയാണ് അഭിനയ രംഗത്തെത്തിയത്.
പ്രശസ്ത സംവിധായകൻ ഷാജി കൈലാസുമായുള്ള വിവാഹത്തോടെ അഭിനയ രംഗത്തോട് വിട പറഞ്ഞ ആനി ഇപ്പോൾ ഭർത്താവും മക്കളുമൊത്ത് തിരുവനന്തപുരത്ത് വസിക്കുന്നു.
ജോബിയുടേയും മറിയാമ്മ ജോബിയുടെയും മകളായി തിരുവനന്തപുരത്താണ് ആനിയുടെ ജനനം.
ചെറുപ്പത്തിൽ തന്നെ അമ്മയെ നഷ്ടമായ ആനി ഹോളി ഏഞ്ചൽസ് കോൺവെന്റിലാണ് തന്റെ സ്കൂൾ ജീവിതം ആസ്വദിച്ചത്.
പത്താം ക്ലാസിൽ പഠിക്കുമ്പോൾ ദൂരദർശൻ ചാനലിനു വേണ്ടി ബാലചന്ദ്ര മേനോനെ അഭിമുഖം ചെയ്യാനെത്തിയ ആനിയെ അദ്ദേഹം തന്റെ അമ്മയാണെ സത്യം എന്ന സിനിമയിലേക്ക് നായികയായി ക്ഷണിച്ചു, അങ്ങനെ 1993 ൽ അമ്മയാണെ സത്യം എന്ന സിനിമയിലൂടെ ആനി തന്റെ കലാജീവിതം ആരംഭിച്ചു.
തുടർന്ന് കുറച്ചു കാലം പഠനത്തിന്റെ തിരക്കിലായി സിനിമാ രംഗത്ത് നിന്ന് വിട്ടു നിന്ന ആനി ഷാജി കൈലാസ് സംവിധാനം ചെയ്ത രുദ്രാക്ഷം എന്ന ആക്ഷൻ സിനിമയിലൂടെ സുരേഷ് ഗോപിയുടെ നായികയായി അഭിനയ രംഗത്ത് തിരിച്ചെത്തി തുടർന്ന് അക്ഷരം എന്ന സിനിമയിലും സുരേഷ് ഗോപിയുടെ നായികയായി.
കമൽ സംവിധാനം ചെയ്ത മഴയെത്തും മുൻപേ ആനിയുടെ അഭിനയ ജീവിതത്തിലെ മികച്ച ചിത്രങ്ങളിലൊന്നായി തുടർന്ന് ധാരാളം ചിത്രങ്ങളിൽ നായികയായി തിളങ്ങിയ ആനി ഷാജി കൈലാസുമായുള്ള വിവാഹത്തോടെ അഭിനയ ജീവിതത്തോട് വിട പറഞ്ഞു.
വിവാഹ ശേഷം
ക്രിസ്തുമത വിശ്വാസിയായിരുന്ന ആനി വിവാഹ ശേഷം ഹിന്ദു മതം സ്വീകരിക്കുകയും ചിത്ര ഷാജി കൈലാസ് എന്ന് പേരുമാറ്റുകയും ചെയ്തു.
ചിത്ര ഷാജി കൈലാസ് ദമ്പതികൾക്ക് മൂന്നു പുത്രന്മാരാണുള്ളത്, ജഗന്നാഥൻ, ഷാരോൺ, റോഷൻ എന്നിവരാണ് അവർ.
അടുത്തിടെ ബിഗ് അവ്ൻ എന്ന പേരിൽ ആനി ഒരു കാറ്റ്റിഗ് യൂണിറ്റ് ആരംഭിച്ചു.
ആനിക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Anicadu_Gramapanchayath ആനിക്കാട് ആനിക്കാട് 9°28′27″N 76°40′37″E ﻿ / ﻿ 9.4741300°N 76.6770780°E ﻿ / 9.4741300; 76.6770780 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 19.06 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ ആനിക്കാട്ടിലമ്മക്ഷേത്രം
പത്തനംതിട്ട ജില്ലയിലെ മല്ലപ്പള്ളി താലൂക്കിൽ മല്ലപ്പള്ളി ബ്ളോക്കിലാണ് ആനിക്കാട് ഗ്രാമപ്പഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്ത് ആനിക്കാട് വില്ലേജിന്റെ പരിധിയിലാണ് ഉൾപ്പെടുന്നത്.
ആനിക്കാട് ഗ്രാമപഞ്ചായത്തിന് 19.04 ചതുരശ്രകിലോമീറ്റർ വിസ്തൃതിയും 8 വാർഡുകളുമുണ്ട്.
പഞ്ചായത്തിന്റെ അതിരുകൾ വടക്കുഭാഗത്ത് നെടുങ്കുന്നം പഞ്ചായത്തും ( കോട്ടയം ജില്ല ), കിഴക്കുഭാഗത്ത് വെള്ളാവൂർ പഞ്ചായത്തും ( കോട്ടയം ജില്ല ), തെക്കുഭാഗത്ത് മണിമലയാറും, മല്ലപ്പള്ളി, കോട്ടാങ്ങൽ പഞ്ചായത്തുകളും, പടിഞ്ഞാറുഭാഗത്ത് പനയമ്പാല തോടും കറുകച്ചാൽ (കോട്ടയം ജില്ല) പഞ്ചായത്തുമാണ്.
മധ്യകേരളത്തിലെ സുപ്രസിദ്ധ ശിവപാർവ്വതിക്ഷേത്രം ആനിക്കാട്ടിലമ്മക്ഷേത്രം ഈ പഞ്ചായത്തിലാണ്.
ഈ പ്രദേശത്ത് പണ്ടുകാലത്ത് ധാരാളം അയിനി ( ആഞ്ഞിലി ) വൃക്ഷങ്ങൾ വളർന്നിരുന്നു.
നൂറ്റാണ്ടുകൾക്കുമുമ്പ് നിർമ്മിച്ച അറക്കൂട്ടംപുരകൾക്കെല്ലാം ആഞ്ഞിലി നിർലോഭം ഉപയോഗിച്ചിരുന്നു.
അയിനിമരങ്ങളുടെ കാട് ഉണ്ടായിരുന്ന സ്ഥലത്തിനെ അയിനിക്കാട് എന്നറിയപ്പെട്ടു.
ഇതാണ് പിൽക്കാലത്ത് ആനിക്കാട് ആയി മാറിയത്.
അവലംബം 1 2 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ് Archived 2012-09-13 at the Wayback Machine .
ആർ. വാസുദേവൻ പോറ്റി ഇംഗ്ലീഷ് വിലാസം https://ml.wikipedia.org/wiki/R.
_vasudevan_potti
സംസ്കൃത പണ്ഡിതനും അധ്യാപകനുമായിരുന്നു ആർ. വാസുദേവൻ പോറ്റി (31 ജൂലൈ 1924 - 2 മേയ് 2021).
1924-ലെ കർക്കടകവാവ് ദിവസം കർണാടകയിലെ മംഗലാപുരത്തിനടുത്ത് കൊക്കടയിൽ , രാമൻ പോറ്റിയുടെയും കാവേരി അമ്മാളുടെയും മകനായി ജനിച്ച പോറ്റി, പഠിച്ചതും വളർന്നതും കേരളത്തിലായിരുന്നു .
തിരുവനന്തപുരത്തെ ശ്രീകണ്ഠേശ്വരം മഹാദേവക്ഷേത്രത്തിലെ മേൽശാന്തിയായിരുന്നു ഇദ്ദേഹത്തിന്റെ അച്ഛൻ.
തിരുവനന്തപുരം ഗവൺമെന്റ് സംസ്‌കൃത കോളേജിൽ നിന്നും മഹാമഹോപാദ്ധ്യായ ബിരുദം നേടിയ ഇദ്ദേഹം പിന്നീട് സംസ്‌കൃത വ്യാകരണത്തിലും ഹിന്ദിയിലും എം എ ബിരുദം കരസ്ഥമാക്കിയിട്ടുണ്ട്.
വിവിധ കോളേജുകളിൽ സംസ്‌കൃതം വേദാന്തം അധ്യാപകനായും സേവനമനുഷ്ഠിച്ചു.
1984-ൽ സർവീസിൽ നിന്ന് വിരമിച്ചു.
കാലടി ശ്രീ ശങ്കരാചാര്യ സംസ്‌കൃത സർവകലാശാലയിലെ വേദാന്തവിഭാഗം പ്രൊഫസർ, ഫാക്കൽറ്റി ഡീൻ, വർക്കല ശിവഗിരി ബ്രഹ്മവിദ്യാലയത്തിലെ വേദാന്തം പ്രൊഫസർ, ആലുവാ ചിന്മയാ ഇന്റർനാഷണൽ സെന്ററിലെ ഓണററി വിസിറ്റിംഗ് പ്രൊഫസർ യു.ജി.സിയുടെ വിവിധ അക്കാദമിക്ക് സ്റ്റാഫ് കോളേജുകളിലെ വിസിറ്റിംഗ് ഫാക്കൽറ്റി എന്നീ നിലകളിൽ പ്രവർത്തിച്ചിട്ടുണ്ട്.
സംസ്‌കൃതത്തിലെ വ്യാകരണ വേദാന്ത വിഭാഗങ്ങളിൽ നിരവധി ഗ്രന്ഥങ്ങൾക്ക് പോറ്റി വ്യാഖ്യാനം തയ്യാറാക്കിയിട്ടുണ്ട്.
കേരള സർക്കാരിന്റെ സർവ വിജ്ഞാനകോശം ഇൻസ്റ്റിറ്റ്യൂട്ടിലും  സ്‌കൂൾ പാഠപുസ്തക സമിതിയിലും പ്രവർത്തിച്ചു.
കേന്ദ്ര സാഹിത്യ അക്കാദമിയുടെ സംസ്‌കൃത ഉപദേശക സമിതിയിലും അംഗമായിരുന്നു.
ദീർഘകാലം സംസ്കൃഭാരതി രക്ഷാധികാരിയായി പ്രവർത്തിച്ചു.
2021 മേയ് രണ്ടിന് തിരുവനന്തപുരത്തെ വസതിയിൽ വച്ച് പോറ്റി അന്തരിച്ചു.
മൃതദേഹം പൂർണ ഔദ്യോഗിക ബഹുമതികളോടെ കരമന ബ്രാഹ്മണസമുദായം ശ്മശാനത്തിൽ സംസ്കരിച്ചു.
കൃതികൾ ഗുരുപവന പുരേശസ്തവ വ്യാഖ്യാനം ഭോജപ്രബന്ധ പരിഭാഷ ലഘുസിദ്ധാന്ത കൌമുദി പരിഭാഷ പുരസ്കാരങ്ങൾ ഇന്ത്യൻ പ്രസിഡന്റ് സംസ്‌കൃത പണ്ഡിതന്മാർക്ക് നൽകുന്ന പുരസ്‌കാരം (2000) കാലടി ശ്രീ ശങ്കരാചാര്യ സംസ്‌കൃത സർവ്വകലാശാലയുടെ ഓണററി ഡി.ലിറ്റ് വേദാന്ത മെഡൽ ( തൃപ്പൂണിത്തുറ ) പട്ടാമ്പിയിൽ നിന്ന് ശാസ്ത്രരത്ന മെഡൽ പണ്ഡിതരത്നം ബഹുമതി മാതാ അമൃതാനന്ദമയി മഠം വക അമൃതകീർത്തി പുരസ്കാരം സംസ്‌കൃത ഭാഷക്ക് നൽകിയ സമഗ്ര സംഭവനകൾക്ക് ആദരമായി സുരേഷ്ഗായത്രി സംവിധാനം               ചെയ്ത ഡോക്യുമെന്ററിയാണ് " "വാസുദേവസുധാരസം " അവലംബം ↑
ആർ. ലതാദേവി ഇംഗ്ലീഷ് വിലാസം https://ml.wikipedia.org/wiki/R.
_Latha_Devi ആർ. ലതാദേവി
പത്താം കേരള നിയമസഭയിൽ കൊല്ലം ജില്ലയിലെ ചടയമംഗലത്തെ പ്രതിനിധീകരിച്ച അംഗമാണ് ആർ. ലതാദേവി (ജ: 30 ജൂലൈ 1963) ജീവിതരേഖ
കൊല്ലം ജില്ലയിൽ സി.എൻ. രാഘവൻപിള്ളയുടെ മകളായി ജനിച്ചു.
എം.എ ഒന്നാം റാങ്കിൽ പാസ്സായി.
എ.ഐ.വൈ.എഫ് സംസ്ഥാന ജോയിന്റ് സെക്രട്ടറിയായിരുന്നു.
സി.പി.ഐ സംസ്ഥാന കമ്മിറ്റി അംഗമാണ്.
അവലംബം ↑ http://www.niyamasabha.org/codes/members/m374.htm
ആർ. ലീലാദേവി ഇംഗ്ലീഷ് വിലാസം https://ml.wikipedia.org/wiki/Leela_Devi
ഇന്ത്യയിലെ പ്രമുഖയായ എഴുത്തുകാരിയാണ് ആർ. ലീലാദേവി .
ഒരു അദ്ധ്യാപികയായും ലീലാദേവി സേവനം അനുഷ്ഠിച്ചിട്ടുണ്ട്.
വിദ്യാഭ്യാസ വകുപ്പിലെ ഡെപ്യൂട്ടി ഡയറക്ടർ ആയി വിരമിച്ചു.
മലയാളം, ഇംഗ്ലീഷ്, സംസ്കൃതം ഭാഷകളിൽ ലീലാദേവി ഗ്രന്ഥങ്ങൾ രചിക്കുകയും തർജ്ജമ ചെയ്യുകയും ചെയ്തു.
എഴുത്ത്, തർജ്ജിമ
ഡോ. ആർ ലീലാദേവി മുന്നൂറിലധികം കൃതികൾ എഴുതുകയും തർജ്ജമ ചെയ്യുകയും ചെയ്തിട്ടുണ്ട്.
ഭർത്താവായിരുന്ന വി. ബാലകൃഷ്ണനും ഒന്നിച്ചായിരുന്നു എഴുത്തും തർജ്ജമകളും.
ഭൂരിഭാഗം കൃതികളും മലയാളം, ഇംഗ്ലീഷ് ഭാഷകളിൽ എഴുതിയ കൃതികളും തർജ്ജമകളിൽ ഭൂരിഭാഗവും മലയാളത്തിൽ നിന്ന് ഇംഗ്ലീഷിലേക്കും സംസ്കൃതത്തിൽ നിന്നും ഇംഗ്ലീഷിൽ നിന്നും മലയാളത്തിലേക്കും തർജ്ജമ ചെയ്തവയും ആണ്.
ബുദ്ധമതത്തെ കുറിച്ചുള്ള നാഗാനന്ദം എന്ന സംസ്കൃത നാടകം തർജ്ജമചെയ്തത് സാഹിത്യനിരൂപകരുടെ പ്രശംസ പിടിച്ചുപറ്റി.
മാർത്താണ്ഡവർമ്മ, നാരായണീയം, മഹാഭാരതത്തിലെ വിദുരഗീത എന്നിവയുടെ തർജ്ജമകൾ ലീലാദേവിയുടെ കൃതികളിൽ ചിലതാണ്.
ഇന്ത്യൻ സ്വാതന്ത്ര്യ സമരത്തിൽ എഴുത്തുകാരുടെ പങ്ക് എന്ന പുസ്തകത്തിന്റെ ഇംഗ്ലീഷ് ഭാഷാ വിഭാഗത്തിലേക്ക് ലീലാദേവി സംഭാവനകൾ നൽകിയിട്ടുണ്ട്.
ലീലാദേവി രചിച്ച നാടകമായ പുതിയ ചക്രവാളം പഞ്ചായത്ത് രാജിനെക്കുറിച്ചുള്ള ആദ്യത്തെ നാടകമാണ്.
തിരഞ്ഞെടുത്ത കൃതികൾ പ്രാതിനിധ്യത്തിൽ നിന്ന് പങ്കാളിത്തത്തിലേയ്ക്ക് – പഞ്ചായത്ത് രാജിനെ കുറിച്ചുള്ള ആദ്യത്തെ പുസ്തകം സരോജിനി നായിഡു – ആത്മകഥ നീല മുല്ല – ഭാവനാ നോവൽ കുങ്കുമം – കാശ്മീരിലെ ഐതിഹ്യങ്ങളെയും ഇതിഹാസങ്ങളെയും കുറിച്ച് ഒരു നോവൽ മന്നത്തു പത്മനാഭനും കേരളത്തിലെ നായർ നവോത്ഥാനവും – നായർ നവോത്ഥാനവും അവരുടെ ചരിത്രവും.
കേരള ചരിത്രത്തിൽ നിന്ന് ഒരേട് മലയാള സാഹിത്യ ചരിത്രം കേരള ചരിത്രം മലയാള സാഹിത്യത്തിൽ ഇംഗ്ലീഷിന്റെ സ്വാധീനം ഇന്ത്യൻ നാഷണൽ കോൺഗ്രസ് - നൂറുവർഷങ്ങൾ – ഇന്ത്യൻ നാഷണൽ കോൺഗ്രസിന്റെ ചരിത്രം - കോൺഗ്രസ് ശതാബ്ദിക്ക് പ്രസിദ്ധീകരിച്ചത്.
ഇംഗ്ലീഷ് അദ്ധ്യാപന വഴികാട്ടി Ethics ( ISBN 8170303583 ) 'Crescent moon. Trans. by R. Leela Devi. New Delhi: Pankaj Publications, 1979. വേദങ്ങളിലെ ദൈവങ്ങളും ചില മന്ത്രങ്ങളും 'പ്രഭാത് ഇംഗ്ലീഷ് മലയാളം നിഘണ്ടു 'History of Malayalam literature. Educational Supplies Depot, 1977 'English language section of the book Contribution of Writers to Indian Freedom Movement. ' History of Kerala 'Influence of English on Malayalam novels ' History of Malayalam literature 'The Vidur-gita 'Blue Jasmine: A novel (review) 'From Representation to Participation 'Malayalam-Malayalam English Hindi dictionary ' വേദങ്ങൾ 'മാർത്താണ്ഡ വർമ്മ (ഇംഗ്ലീഷ് തർജ്ജമ) 'മലയാള ഭാഷാ ശാസ്ത്രം 'ഇസ്രായേൽ മക്കൾ (നോവൽ) 'ലോക മത വിജ്ഞാനകോശ നിഘണ്ടു ചതുർഭാഷാ നിഘണ്ടു Notes Leela Devi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Web site Archived 2018-11-08 at the Wayback Machine .
ആർ. രാജലക്ഷ്മി ഇംഗ്ലീഷ് വിലാസം https://ml.wikipedia.org/wiki/R.
_Rajalakshmi_(scientist)
ആർ. രാജലക്ഷ്മി (1926–2007) ഒരു ജീവരസതന്ത്രജ്ഞയും ന്യൂട്രീഷണിസ്റ്റും ആയിരുന്നു.
ഇന്ത്യൻ കുടുംബങ്ങൾക്കു വേണ്ടി ആദായകരമായ, പോഷകാഹാരങ്ങൾ അവർ വികസിപ്പിച്ചു.
1926ൽ കൊല്ലത്താണ് ലക്ഷ്മി രാമസ്വാമി അയ്യർ ജനിച്ചത്.
ജി.എസ്.രാമസ്വാമി അയ്യരും മീനാക്ഷിയുമായിരുന്നു, മാതാപിതാക്കൾ അഞ്ചാം വയസ്സിൽ പേരിനോട് രാജ എന്നു ചേർത്തു.
അച്ചൻ പോസ്റ്റൽ ഓഡിറ്റ് ആപ്പീസറായിരുന്ന കാരണം അവർ മദ്രാസിലാണ് വളർന്നത്.
രാജലക്ഷ്മി പൂനെയിലെ വാഡിയ കോളേജിൽ നിന്ന് 1945ൽ ഗണിത ശാസ്ത്രത്തിൽ ബിരുദം എടുത്തു.
1945-1948 വരെ കാഞ്ചീപുരത്ത് ശാസ്ത്രം പഠിപ്പിച്ചു.
1949ൽ ലേഡി വെല്ലിംഗ്ടൺ ട്രെയ്നിംഗ് കോളേജിൽ നിന്ന് അദ്ധ്യപന സർട്ടിഫിക്കറ്റ് നേടി.
1951ൽ ശ്രീ സി.വി. രാമകൃഷണനെ വിവാഹം കഴിച്ചു.
ബനാറസ് ഹിന്ദു സർവകലാശാലയിൽ നിന്ന് 1953ൽ തത്ത്വശാസ്ത്രത്തിൽ എം.എ നേടി.
1955ൽ ബറോഡ സർവകലാശാലയിൽ ബയോകെമിസ്ട്രി വകുപ്പ് തലവനായിരുന്നു.
1958ൽ മോണ്ട്രിയാലിലെ മെക്ഗിൽ സർവകലാശാലയിൽ നിന്ന് മനഃശാസ്ത്രത്തിൽ പിഎച്.
18 മാസം കൊൺടാണ് പിഎച്.
ഡി നേടി യത്.
1960 കളുടേ ആദ്യ പാദത്തിൽ യൂണിസെഫിന്റെ പോഷകാഹാര പദ്ധതി രാജലക്ഷ്മി പരിഷ്കരിക്കുകയും നടാപ്പാക്കുകയുമുണ്ടായി.
അന്ന് പോഷ്കാഹാരങ്ങളെ പറ്റി പടിഞ്ഞാറാൻ പുസ്തകങ്ങളെ ഉണ്ടായിരുന്നുള്ളൂ
1960ൽ അവർ കാലിഫോർണിയയിലെ പാലോ ആൾട്ടോയിലേ മകൾക്ക് അരികിലേക്ക് താമസം മാറ്റി.
2001 അവരും ബന്ധുക്കളും വാഷിങ്ങ്ടണിലെ സിയാറ്റിലേക്ക് മാറി.
2007 ജൂണിൽ വൃക്കകളുടെ  അസുഖം മൂലം മരിച്ചു.
രാജലക്ഷ്മി സി.വി.രാമകൃഷ്ണനെയാണ് വിവാഹം ചെയ്തത്.
അവർക്ക് രണ്ടു മക്കളാണ്.
അവരുടെ മകനാണ് നോബൽ സമ്മാന ജേതാവായ സ്റ്റ്രക്ചറൽ ബയോളജിസ്റ്റ്, വെങ്കടരാമൻ രാമകൃഷ്ണൻ അവലംബം കൂടുതൽ വായനയ്ക്ക് Rajalakshmi, R. "Autobiography of an Unknown Woman."
Women Scientists: The Road to Liberation , edited by Derek Richter, pp. 185–210.
ആർ. രാമചന്ദ്രൻ നായർ ഇംഗ്ലീഷ് വിലാസം https://ml.wikipedia.org/wiki/R.
_Ramachandran_Nair
കേരളത്തിലെ ഒരു പൊതുപ്രവർത്തകനും സംസ്ഥാനത്തെ മുൻ‌ ആരോഗ്യമന്ത്രിയുമാണ് ആർ. രാമചന്ദ്രൻ നായർ .
പി. രാഘവൻ പിള്ളയുടേയും എം.പി. കല്ല്യാണി അമ്മയുടേയും മകനായി 1931 ഡിസംബർ 22 ന് ജനിച്ചു.
നിയമ ബിരുദധാരിയാണ്.
കമ്യൂണിസ്റ്റ് പ്രസ്ഥാന അനുഭാവിയായി രാഷ്ട്രീയം തുടങ്ങിയതിന് ശേഷം കേരള കോൺഗ്രസിലും പിന്നീട് എൻ.ഡി.പി.യിലും പ്രവർത്തിച്ചിരുന്നു.
2007 ഡിസംബർ 14 ന് മരിച്ചു.
പദവികൾ ആരോഗ്യ മന്ത്രി - 24-06-1991 മുതൽ 05-06-1994 വരെ കേരള യൂണിവേർസിറ്റി സെനറ്റ് അംഗം റജിസ്റ്റാർ, എൻ.എസ്.എസ്. കരയോഗം എൻ.എസ്.എസ്. ഡയറക്റ്റ്ർ ബോർഡ് അംഗം.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1991 ആറന്മുള നിയമസഭാമണ്ഡലം ആർ. രാമചന്ദ്രൻ നായർ എൻ.ഡി.പി. യു.ഡി.എഫ്. സി.എ. മാത്യു ഐ.സി.എസ്. , എൽ.ഡി.എഫ്. പ്രതാപചന്ദ്ര വർമ്മ ബി.ജെ.പി. കുടുംബം
പി.എൻ. വനജാക്ഷിയാണ് ഭാര്യ.
ഒരു മകൻ.
അവലംബം ↑ ↑ http://www.keralaassembly.org
ആർ. ലോപ ഇംഗ്ലീഷ് വിലാസം https://ml.wikipedia.org/wiki/R.
_Lopa പ്രമാണം:Lopamudra renuka.jpg ലോപാമുദ്ര രേണുക
ഒരു മലയാള കവയിത്രിയാണ് ലോപാമുദ്ര .
കേന്ദ്ര സാഹിത്യ അക്കാദമി യുവസാഹിത്യകാരന്മാർക്കായി ഏർപ്പെടുത്തിയ 'യുവ' പുരസ്‌കാരത്തിന് 2012-ൽ ഇവർ അർഹയായിട്ടുണ്ട്.
ഹരിപ്പാട് നെടുംചേരിൽ പരേതനായ എൻ മുരളീധരന്റെയും ആയാപറമ്പ് കൊട്ടാരത്തിൽ രേണുകയുടെയും മകളായി, 1978 ൽ ആലപ്പുഴ ജില്ലയിലെ ഹരിപ്പാട് ജനിച്ചു.
അധ്യാപകനും പണ്ഡിതനും ഹരികഥാകാരനുമായ മുത്തശ്ശൻ ആർ .
കെ.കൊട്ടാരത്തിലിന്റെ ഒപ്പം വളർന്നു.
2000 ൽ മാവേലിക്കര ബിഷപ് മൂർ കോളജിൽ എംഎയ്ക്കു പഠിക്കുമ്പോൾ മനസ്സ്  എന്ന കവിതയ്ക്ക്  മാതൃഭൂമി വിഷുപ്പതിപ്പ് ഒന്നാം സമ്മാനം ലഭിച്ചു .
തുടർന്ന്  മുഖ്യധാരാ ആനുകാലികങ്ങളിൽ  കവിതകൾ എഴുതിക്കൊണ്ടിരിക്കുന്നു .
34 കവിതകൾ അടങ്ങിയ പരസ്പരം എന്ന കവിതാ സമാഹാരത്തിന്  കേന്ദ്ര സാഹിത്യ അക്കാദമി യുവ അവാർഡ്  ലഭിച്ചു .
ഹരിപ്പാട് ഗേൾസ് ഹയർ സെക്കൻഡറി സ്കൂളിൽ ഇംഗ്ലീഷ് അദ്ധ്യാപികയാണ്.
ഷേക്സ്പിയറുടെ ചില ഗീതകങ്ങൾ മലയാളത്തിലേയ്ക്ക് വിവർത്തനം ചെയ്തിട്ടുണ്ട്.
കൃതികൾ പരസ്പരം (കവിതാ സമാഹാരം) വൈക്കോൽ പാവ (കവിതാ സമാഹാരം) പുരസ്കാരങ്ങൾ 2012- കേന്ദ്ര സാഹിത്യ അക്കാദമി യുവസാഹിത്യകാരന്മാർക്കായി ഏർപ്പെടുത്തിയ 'യുവ' പുരസ്‌കാരം 2017- ഒ.വി. വിജയൻ സ്മാരക പുരസ്കാരം- വൈക്കോൽ പാവ (കവിതാ സമാഹാരം) 2018 ഇടശ്ശേരി അവാർഡ് 2001 കുഞ്ചുപിള്ള സ്മാരക അവാർഡ് 2002- വി.ടി. കുമാരൻ മാസ്റ്റർ പുരസ്‌കാരം 2003-ഗീത ഹിരണ്യൻ സ്മാരക അങ്കണം അവാർഡ് 2009- തപസ്യയുടെ ദുർഗാദത്ത പുരസ്‌കാരം 2011- മുതുകുളം പാർവതിയമ്മ അവാർഡ് 2012- തുഞ്ചൻ സ്മാരക അവാർഡ് മാതൃഭൂമി 2000-ത്തിൽ യുവകവികൾക്കായി നടത്തിയ മത്സരത്തിൽ ഒന്നാംസമ്മാനം അവലംബം ↑ 1 2 3 4 5 ↑ http://www.manoramaonline.com/cgi-bin/MMOnline.dll/portal/ep/malayalamContentView.do?programId=1073753765 contentId=13073333 tabId=11%5Bപ്രവർത്തിക്കാത്ത+കണ്ണി%5D 1 2 3 4 5 6 പുറം കണ്ണികൾ മുത്തച്ഛന്റെ കൈപിടിച്ചുവന്ന കവയിത്രി Archived 2012-12-21 at the Wayback Machine .
ലോപിച്ചു പോകാത്ത കവിത(അഭിമുഖം)
ആർ. രാജശ്രീ ആർ. രാജശ്രീ
സമകാലീനമലയാളസാഹിത്യത്തിൽ ഏറ്റവും വ്യാപകമായ ജനപ്രീതി നേടിയ കൃതിയായ കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത എന്ന നോവലിന്റെ കർത്താവാണ് ആർ. രാജശ്രീ.
1977 ജൂലായ് 22ന് കണ്ണൂർ ജില്ലയിലെ പറശ്ശിനിക്കടവിൽ ജനനം.
അച്ഛൻ പി. എൻ. രാജപ്പൻ മാസ്റ്റർ, അമ്മ  ആർ. രാജമ്മ.
പയ്യന്നൂർ കോളേജ്, ഗവൺമെന്റ് ബ്രണ്ണൻ കോളേജ്, തലശ്ശേരി , ഗവ.
ട്രെയിനിംഗ് കോളേജ്, തലശ്ശേരി എന്നിവിടങ്ങളിൽ വിദ്യാഭ്യാസം.
ഡോ. കെ..
പി.  മാലതിയുടെ കീഴിൽ  "സ്ത്രീ  സ്വത്വനിർമ്മിതി  സ്ത്രീരചനകളിൽ"     എന്ന വിഷയത്തെ മുൻനിർത്തി നടത്തിയ പഠനത്തിന് കണ്ണൂർ സർവകലാശാലയിൽ നിന്ന് പി.എച്ച്.ഡി ലഭിച്ചു.
2000 മുതൽ 2005 വരെ കോഴിക്കോട് സെൻ്റ് ജോസഫ്‍സ് ആംഗ്ലോ ഇന്ത്യൻ ഗേൾസ് എച്ച് എസ് എസിലും പിന്നീട് വിവിധ ഗവൺമെന്റ് ഹയർസെക്കന്ററി സ്കൂളുകളിലും അദ്ധ്യാപികയായി പ്രവർത്തിച്ചു.
തുടർന്ന് കോഴിക്കോട് ഗവ.
ആർട്സ് കോളേജ്, കണ്ണൂർ കെ. എം. എം. ഗവ.
വനിതാ കോളേജ്, ഗവ.
കോളേജ്, കാസറഗോഡ് എന്നീ കലാലയങ്ങളിൽ അദ്ധ്യാപികയായിരുന്നു.
ഇപ്പോൾ തലശ്ശേരി ഗവ.
ബ്രണ്ണൻ കോളേജ് മലയാള പഠനവിഭാഗം - ഗവേഷണ കേന്ദ്രത്തിൽ അസിസ്റ്റന്റ് പ്രൊഫസർ.
രചനാജീവിതം
വിദ്യാർത്ഥിയായിരിക്കെ ചെറുകഥകൾ എഴുതിത്തുടങ്ങി, കണ്ണൂർ സർവ്വകലാശാല കലോത്സവത്തിൽ ചെറുകഥാമത്സരത്തിൽ സമ്മാനം നേടിയിട്ടുണ്ട്.
ദീർഘമായ ഇടവേളയ്ക്കുശേഷം ഫെയ്സ്‍ബുക്കിൽ കല്യാണിയുടെയും ദാക്ഷായണിയുടെയും കഥ എഴുതിത്തുടങ്ങി.
ആഖ്യാനത്തിന്റെ വ്യത്യസ്തതകൊണ്ടും പാത്രസൃഷ്ടിയുടെ സവിശേഷതയാലും ഗ്രാമീണജീവിതത്തിന്റെ ആർജ്ജവം പ്രകടമാക്കുന്നതിനാലും സൈബർലോകത്തിലെ താരങ്ങളായി കല്യാണിയും ദാക്ഷായണിയും മാറി.
തുടർച്ചയായി എഴുതിയ കഥകൾ നോവലായി പരിണണമിച്ചു.
മാതൃഭൂമി ബുൿസ് പ്രസിദ്ധീകരിച്ച കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത എന്ന നോവൽ മലയാളത്തിലെ പുസ്തകപ്രസാധനചരിത്രത്തിലെ അപൂർവ്വതയായി, പ്രകാശനത്തിനു മുമ്പെ ആദ്യപതിപ്പ് വിറ്റുതീർന്നു.
കൃതികൾ നായികാനിർമ്മിതി: വഴിയും പൊരുളും, കേരള ഭാഷാ ഇൻസ്റ്റിറ്റ്യൂട്ട്, 2018.
അപസർപ്പകാഖ്യാനങ്ങൾ : ഭാവനയും രാഷ്ട്രീയവും, ലോഗോസ് ബുക്സ്, 2018.
കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത , മാതൃഭൂമി ബുക്സ് 2019.
ആത്രേയകം : മാതൃഭൂമി ബുക്സ് 2024 പുരസ്കാരങ്ങൾ നോവലിനുള്ള കേരള സാഹിത്യ അക്കാദമി പുരസ്കാരം - കല്യാണിയെന്നും ദാക്ഷായണിയെന്നും പേരായ രണ്ട് സ്ത്രീകളുടെ കത - 2021 അവലംബം കോയ്മകളും കാമനകളും: സ്ത്രീയുടെ വിമോചനസമരങ്ങൾ - ഷാജി ജേക്കബ് "കല്യാണിയും ദാക്ഷായണിയും മാറ്റിവരയ്ക്കുന്ന ദേശഭൂപടങ്ങൾ"ഏഷ്യാനെറ്റ് ന്യൂസ് ഏത് വിശുദ്ധ കുടുംബത്തെ കുറിച്ചാണ് നിങ്ങൾ സംസാരിക്കുന്നത് ?
,ട്രൂകോപ്പി തിങ്ക് മീഡിയ.
, ↑ https://www.marunadanmalayali.com/column/pusthaka-vich-ram/kalyanam-ennum-dakshayani-ennum-perula-rand-sthreekalude-kathai-167917 ↑ https://www.asianetnews.com/literature-magazine/reading-r-rajasrees-novel-kalyaniyennum-dakshayaniyennum-peraya-rand-sthreekalude-katha-q9pb4l ↑ https://truecopythink.media/interview-with-r-rajasree-author-of-kalyani-ennum-dakshayani-ennum-peraaya-2-stheekalude-katha
ആർ. രാജേഷ് ഇംഗ്ലീഷ് വിലാസം https://ml.wikipedia.org/wiki/R.
_Rajesh
ആലപ്പുഴ ജില്ലയിൽ ചെങ്ങന്നൂർ താലൂക്കിലെ കൊല്ലകടവ് സ്വദേശിയാണ് ആർ. രാജേഷ് .
സി.പി.ഐ.(എം) അംഗമാണ്.
ബിഷപ്പ് മൂർ കോളജ്, മാവേലിക്കര നങ്ങ്യാർകുളങ്ങര ടി.കെ.എം.എം. എന്നീ കോളേജുകളിലാണ് പഠനം പൂർത്തിയാക്കിയത്.
സി ബിരുദധാരിയാണ് ഇപ്പോഴത്തെ നിയമസഭയിൽ ആലപ്പുഴ ജില്ലയിലെ മാവേലിക്കരയിൽ നിന്നുള്ള അംഗമാണ് ആർ.രാജേഷ്.
എസ്.എഫ്.ഐ ആലപ്പുഴ ജില്ലാകമ്മറ്റിയുടെ മുൻ അധ്യക്ഷനും ഡി.വൈ.എഫ്.ഐ സംസ്ഥാന കമ്മറ്റി അംഗവുമാണ് അവലംബം ↑ ↑
ഒപ്‌റ്റെറോൺ ഇംഗ്ലീഷ് വിലാസം https://ml.wikipedia.org/wiki/Opteron
എ‌എം‌ഡിയുടെ x86 മുൻ‌ സെർ‌വറും വർക്ക്സ്റ്റേഷൻ പ്രോസസ്സർ‌ ലൈനുമാണ് ഒപ്‌റ്റെറോൺ‌ , എ‌എം‌ഡി 64 ഇൻ‌സ്ട്രക്ഷൻ സെറ്റ് ആർക്കിടെക്ചറിനെ പിന്തുണയ്‌ക്കുന്ന ആദ്യത്തെ പ്രോസസ്സർ‌ (പൊതുവായി x86-64 എന്നറിയപ്പെടുന്നു)ആണിത്.
സ്ലെഡ്ജ്ഹാമർ കോർ (കെ 8) ഉപയോഗിച്ച് 2003 ഏപ്രിൽ 22 ന് ഇത് പുറത്തിറക്കി, സെർവർ, വർക്ക്സ്റ്റേഷൻ വിപണികളിൽ മത്സരിക്കാൻ ഉദ്ദേശിച്ചുള്ളതാണ്, പ്രത്യേകിച്ചും ഇന്റൽ സിയോൺ പ്രോസസറിന്റെ അതേ വിഭാഗത്തിൽ.
എഎംഡി കെ 10 മൈക്രോആർക്കിടെക്ചറിനെ (ബാഴ്‌സലോണ എന്ന രഹസ്യനാമത്തിൽ അറിയപ്പെടുന്നു) അടിസ്ഥാനമാക്കിയുള്ള പ്രോസസ്സറുകൾ 2007 സെപ്റ്റംബർ 10 ന് പ്രഖ്യാപിച്ചു, അതിൽ പുതിയ ക്വാഡ് കോർ കോൺഫിഗറേഷൻ ഉൾപ്പെടുന്നു.
ഏറ്റവും പുതിയതായി പുറത്തിറങ്ങിയ ഒപ്റ്റെറോൺ സിപിയുകൾ യഥാക്രമം "സിയോൾ", "അബുദാബി" എന്നീ രഹസ്യനാമങ്ങളുള്ള പിൽ‌ഡ്രൈവർ അടിസ്ഥാനമാക്കിയുള്ള ഒപ്‌റ്റെറോൺ 4300, 6300 സീരീസ് പ്രോസസറുകളാണ്.
സെർവർ സ്‌പെയ്‌സിൽ ഉള്ള ഉപയോഗത്തിന് പുറമെ ഒറിജിനൽ ഒപ്‌റ്റെറോൺ സാങ്കേതികവിദ്യയുമായി ഈ ഒപ്‌റ്റെറോൺ ബ്രാൻഡഡ് ഉൽപ്പന്ന ലൈൻ പങ്കിടുന്നത് എന്തിനാണെന്ന് വ്യക്തമല്ലെങ്കിലും 2016 ജനുവരിയിൽ ആദ്യത്തെ ആംവി8-എ(ARMv8-A) അടിസ്ഥാനമാക്കിയുള്ള ഒപ്‌റ്റെറോൺ എസ്ഒസി (SoC)പുറത്തിറങ്ങി.
സാങ്കേതിക വിവരണം ഒപ്‌റ്റെറോൺ 2212 "മാഗ്നി-കോഴ്സ്" പ്രോസസറിന്റെ (OS6132VAT8EGO) പിൻഭാഗം രണ്ട് പ്രധാന കഴിവുകൾ
ഒരൊറ്റ പ്രോസസ്സറിലെ രണ്ട് പ്രധാന കഴിവുകൾ ഒപ്റ്റെറോൺ സംയോജിപ്പിക്കുന്നു: വേഗത പിഴവുകളില്ലാതെ ലെഗസി x86 32-ബിറ്റ് അപ്ലിക്കേഷനുകളുടെ സദേശീയമായ നടപ്പിലാക്കലുകൾ x86-64 64-ബിറ്റ് അപ്ലിക്കേഷനുകളുടെ സദേശീയമായ നടപ്പിലാക്കലുകൾ
ആദ്യ കഴിവ് ശ്രദ്ധേയമാണ്, കാരണം ഒപ്റ്റെറോൺ അവതരിപ്പിച്ച സമയത്ത്, 32-ബിറ്റ് x86 കോംപാറ്റിബിളിറ്റി (ഇന്റലിന്റെ ഇറ്റാനിയം) ഉപയോഗിച്ച് വിപണനം ചെയ്ത 64-ബിറ്റ് ആർക്കിടെക്ചർ x86 ലെഗസി-ആപ്ലിക്കേഷനുകൾ സ്പീഡ് ഡീഗ്രഡേഷനോടുകൂടിയാണ് പ്രവർത്തിക്കുന്നത്.
പ്രധാന റിസ്ക്(RISC) ആർക്കിടെക്ചറുകൾ (SPARC, Alpha, PA-RISC, PowerPC, MIPS പോലുള്ളവ) വർഷങ്ങളായി 64-ബിറ്റ് ആയതിനാൽ രണ്ടാമത്തെ കഴിവ് ശ്രദ്ധേയമല്ല.
എന്നിരുന്നാലും, ഈ രണ്ട് കഴിവുകളും സംയോജിപ്പിച്ച്, വിപുലമായി ഇൻസ്റ്റാൾ ചെയ്ത x86 ആപ്ലിക്കേഷനുകൾ അടിസ്ഥാനപരമായി പ്രവർത്തിപ്പിക്കാനുള്ള കഴിവ് ഓപ്‌റ്റെറോൺ നേടി, അതേസമയം 64-ബിറ്റ് കമ്പ്യൂട്ടിംഗിലേക്ക് അപ്‌ഗ്രേഡ്-പാത്ത് വാഗ്ദാനം ചെയ്യുന്നു.
ഡിഡിആർ എസ്ഡിറാം , ഡിഡിആർ 2 എസ്ഡിറാം അല്ലെങ്കിൽ ഡിഡിആർ 3 എസ്ഡിറാം (പ്രോസസ്സർ‌ ജനറേഷനെ ആശ്രയിച്ച്) പിന്തുണയ്‌ക്കുന്ന ഒരു സംയോജിത മെമ്മറി കൺ‌ട്രോളർ‌ ഒപ്‌റ്റെറോൺ‌ പ്രോസസ്സറിനുണ്ട്.
ഇവ രണ്ടും പ്രധാന റാം ആക്സസ് ചെയ്യുന്നതിനുള്ള ലേറ്റൻസി പെനാൽറ്റി കുറയ്ക്കുകയും പ്രത്യേക നോർത്ത്ബ്രിഡ്ജ് ചിപ്പിന്റെ ആവശ്യകത ഇല്ലാതാക്കുകയും ചെയ്യുന്നു.
മൾട്ടി-പ്രോസസർ സവിശേഷതകൾ
മൾട്ടി-പ്രോസസർ സിസ്റ്റങ്ങളിൽ (ഒരൊറ്റ മദർബോർഡിൽ ഒന്നിൽ കൂടുതൽ ഒപ്റ്റെറോൺ), ഉയർന്ന വേഗതയുള്ള ഹൈപ്പർട്രാൻസ്പോർട്ട് ലിങ്കുകളിലൂടെ ഡയറക്റ്റ് കണക്റ്റ് ആർക്കിടെക്ചർ ഉപയോഗിച്ച് സിപിയുകൾ ആശയവിനിമയം നടത്തുന്നു.
ഓരോ സിപിയുവിനും മറ്റൊരു പ്രോസസറിന്റെ പ്രധാന മെമ്മറിയിൽ ആക്‌സസ് ചെയ്യാൻ കഴിയും, പ്രോഗ്രാമറമാർക്ക് സുതാര്യമായി കാര്യങ്ങൾ ചെയ്യാൻ സാധിക്കും.
മൾട്ടി-പ്രോസസ്സിംഗിനുള്ള ഒപ്‌റ്റെറോൺ സമീപനം സ്റ്റാൻഡേർഡ് സിമെട്രിക് മൾട്ടിപ്രോസസിംഗിന് തുല്യമല്ല; എല്ലാ സിപിയുവിനും ഒരു ബാങ്ക് മെമ്മറി ഉണ്ടായിരിക്കുന്നതിനുപകരം, ഓരോ സിപിയുവിനും അതിന്റേതായ മെമ്മറി ഉണ്ട്.
അവലംബം ↑ https://www.amd.com/en/opteron ↑
ഒഫിർ ബാർ ഇംഗ്ലീഷ് വിലാസം https://ml.wikipedia.org/wiki/Ofir_Bar ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ഒഫിർ ഇയാൽ ബാർ (ജനനം: 1982) ഒരു ഇസ്രായേലി റിയൽ എസ്റ്റേറ്റ് നിക്ഷേപകനും സംരംഭകനും ഒരു ബിസിനസുകാരനുമാണ്.